ಜಿಯೋ ಗ್ರಾಹಕರಿಗೆ ಭರ್ಜರಿ ಗುಡ್ ನ್ಯೂಸ್ : ಜ.1ರಿಂದ ದೇಶಾದ್ಯಂತ ಯಾವುದೇ ನೆಟ್ವರ್ಕ್ಗೆ ವಾಯ್ಸ್ ಕಾಲ್ ಫ್ರೀ ನವದೆಹಲಿ : ದೇಶೀಯ ಧ್ವನಿ ಕರೆಗಳಿಗೆ ಭಾರತೀಯ ದೂರಸಂಪರ್ಕ ನಿಯಂತ್ರಣ ಪ್ರಾಧಿಕಾರ ಟ್ರಾಯ್, ವಿಧಿಸುತ್ತಿದ್ದಂತ ಇಂಟರ್ ಕನೆಕ್ಟ್ ಬಳಕೆ ಶುಲ್ಕ ಜನವರಿ 1, 2021ಕ್ಕೆ ಕೊನೆಗೊಳ್ಳಲಿದೆ. ಇದರಿಂದಾಗಿ ಐಸಿಯು ಶುಲ್ಕ ರದ್ದುಗೊಳ್ಳುವ ಕಾರಣದಿಂದಾಗಿ, ಜನವರಿ 1, 2021ರಿಂದ ಜಿಯೋ ಗ್ರಾಹಕರು ಭಾರತದ ಯಾವುದೇ ನೆಟ್ವರ್ಕ್ ಗೆ ವಾಯ್ಸ್ ಕಾಲ್ ಕರೆ ಉಚಿತವಾಗಿ ನೀಡಲಾಗುತ್ತದೆ ಎಂಬುದಾಗಿ ಟೆಲಿಕಾಂ ಆಪರೇಟರ್ ರಿಲಯನ್ಸ್ ಜಿಯೋ ತಿಳಿಸಿದೆ. ಈ ಕುರಿತಂತೆ ಮಾಹಿತಿ ನೀಡಿರುವ ಜಿಯೋ, ಭಾರತೀಯ ದೂರಸಂಪರ್ಕ ನಿಯಂತ್ರಣ ಪ್ರಾಧಿಕಾರ ಟ್ರಾಯ್, ಬಿಲ್ ಅಂಡ್ ಕೀಫ್ ನಿಯಮ 2021ರ ಜನವರಿ 1ರಿಂದ ದೇಶದಲ್ಲಿ ಜಾರಿಗೆ ಬರಲಿದೆ. ಈ ಮೂಲಕ ದೇಶೀಯ ಧ್ವನಿ ಕರೆಗಳಿಗೆ ಇಂಟರ್ ಕನೆಕ್ಟ್ ಬಳಕೆ ಶುಲ್ಕ ಐಯುಸಿ ಕೊನೆಗೊಳ್ಳಲಿದೆ. ಐಯುಸಿ ಶುಲ್ಕ ಗಳನ್ನು ರದ್ದುಗೊಳಿಸಿದ ಕೂಡಲೇ ಜಿಯೋ ಮತ್ತೊಮ್ಮೆ ಆಫ್ ನೆಟ್ ದೇಶೀಯ ವಾಯ್ಸ್ ಕರೆಗಳನ್ನು ಶೂನ್ಯಕ್ಕೆ ಹಿಂತಿರುಗಿಸುವ ತನ್ನ ಬದ್ಧತೆಯನ್ನು ಗೌರವಿಸಿ, ಜನವರಿ 1, 2021ರಿಂದ ಜಿಯೋ ಮತ್ತೊಮ್ಮೆ ಆಫ್ನೆಟ್ ದೇಶೀಯ ವಾಯ್ಸ್ ಕರೆಗಳನ್ನು ಉಚಿತಗೊಳಿಸಲಿದೆ. ಜಿಯೋ ನೆಟ್ ವರ್ಕ್ ನಲ್ಲಿ ಯಾವಾಗಲೂ ಆನ್ನೆಟ್ ದೇಶಿಯ ವಾಯ್ಸ್ ಕರೆಗಳನ್ನು ಉಚಿತವಾಗಿ ಮಾಡಬಹುದು ಎಂಬುದಾಗಿ ಹೇಳಿದೆ. ಅಂದಹಾಗೇ, 2019ರ ಸೆಪ್ಟೆಂಬರ್ ನಲ್ಲಿ ಟ್ರಾಯ್ ಬಿಲ್ ಕೀಪ್ ವ್ಯವಸ್ಥೆಯನ್ನು ಜಾರಿಗೆ ತರಲು ಟೈಮ್ ಲೈನ್ ವಿಸ್ತರಿಸಿದಾಗ, ಜಿಯೋ ತನ್ನ ಗ್ರಾಹಕರಿಗೆ ಆಫ್ ನೆಟ್ ವಾಯ್ಸ್ ಕರೆಗಳಿಗೆ ಶುಲ್ಕ ವಿಧಿಸುವುದನ್ನು ಬಿಟ್ಟು, ಅನ್ವಯವಾಗುವ ಐಯುಸಿ ಶುಲ್ಕಕ್ಕೆ ಸರಿಸಮಾನವಾದ ದರದಲ್ಲಿ ತನ್ನ ಗ್ರಾಹಕರಿಗೆ ವಾಯ್ಸ್ ಕಾಲ್ ಕರೆ ಶುಲ್ಕ ವಿಧಿಸುತ್ತಿತ್ತು. ಆದ್ರೇ ಇದೀಗ ಟ್ರಾಯ್ ಐಯುಸಿ ಶುಲ್ಕಗಳನ್ನು ರದ್ದುಮಾಡಿಸುತ್ತಿರುವುದರಿಂದ, ಮತ್ತೆ ಉಚಿತ ವಾಯ್ಸ್ ಕರೆಗಳನ್ನು ಭಾರತದಾದ್ಯಂತ ಜಿಯೋ ನೆಟ್ವರ್ಕ್ ಗ್ರಾಹಕರು ಮಾಡಲು ಅವಕಾಶ ಮಾಡಿಕೊಟ್ಟಿದೆ.